רשות שדות התעופה

רשות שדות התעופה בישראל (מכונה גם בראשי תיבות רש"ת) הוקמה בשנת 1977 כתאגיד סטטוטורי מכוח , כרשות המופקדת על תפעולם של שדות התעופה האזרחיים העיקריים בישראל. מקום מושבה הוא בנמל התעופה בן-גוריון.

תפקידי הרשות
שמאל|ממוזער|250px|הכיכר וחנויות פטורות ממכס בנמל התעופה בן-גוריון
שמאל|ממוזער|250px|דגלי רשות שדות התעופה וסמלה הקודם במעבר יצחק רבין
שמאל|ממוזער|250px|מעבר טאבה
תפקידי הרשות מוגדרים ב, הקובע כדלקמן:

בנוסף מוענקת לרשות שדות התעופה , רשות לתת שירותים אחרים בשדות התעופה או בקשר אתם. שדות התעופה שבאחריותה של רשות שדות התעופה:
 נמל התעופה בן-גוריון
נמל התעופה רמון
 נמל התעופה חיפה
 שדה התעופה ראש פינה
 שדה התעופה הרצליה

בעקבות הסכמי השלום בין ישראל לשכנותיה נקבע בחוק רשות שדות התעופה כי הרשות תהיה אחראית גם על אחזקתם, פיתוחם וניהולם של מעברי הגבול היבשתיים שהוקמו בעקבות הסכמים אלה:
 בגבול מצרים:
 מעבר ניצנה
 מעבר מנחם בגין (טאבה)(מדרום לאילת, ידוע בשמו הקודם "מסוף טאבה")
 בגבול ירדן:
 מעבר אלנבי
 מעבר נהר הירדן (ליד בית שאן)
 מעבר יצחק רבין (מצפון לאילת, ידוע בשמו הקודם "מסוף ערבה").
 בגבול שטחי הרשות הפלסטינית:
 מעבר קרני

מבנה הרשות
ממוזער|סמלה הישן של רשות שדות התעופה
בראש הרשות עומדת מועצת הרשות המכהנת משך ארבע שנים ובה חברים יושב ראש, שבעה נציגי ציבור ושבעה נציגי מדינה. כל חברי המועצה ממונים על ידי שר התחבורה באישור הממשלה. מועצת הרשות פועלת באמצעות שבע ועדות המופקדות על נושאי כספים, פיתוח, ביקורת, מינהל ארגון וכוח אדם, בטיחות וביטחון, שדות תעופה פנים ארציים ומסופים וקשרים בינלאומיים.

המועצה ממנה מנהל כללי לפי הצעת שר התחבורה ובאישור הממשלה. פעילות הרשות מתבצעת באמצעות שש חטיבות שבראש כל אחת מהן ניצב סמנכ"ל - חטיבת מינהל וארגון, חטיבת כלכלה וכספים, חטיבת תכנון והנדסה, חטיבת מסופי גבול ושדות תעופה פנים ארציים, חטיבת התקשוב וחטיבת מבצעים.

הרשות נמצאת תחת פיקוחו הכללי של שר התחבורה המאשר, יחד עם שר האוצר את תקציבה. תקציב הפיתוח של הרשות כפוף לאישורם של שר התחבורה ושל הממשלה.
הנהלת הרשות
מנכ"לים
מנייןשםתקופת כהונה1אריה רביב1977–19782רמון הראל1978–19823צבי גוב-ארי1982–19894ברוך לוי1989–19935מוטי דבי1993–19976אבי קוסטליץ1997–20017גבי אופיר2001–20078קובי מור2007–20129יעקב גנות2012–202110חגי טופולנסקי2022–2023מ"מאמנון כהן202311שרון קדמי2024 ואילך

יושבי ראש מועצת המנהלים
מנייןשםתקופת כהונה1אהרן רמז1977–19812אריה גרוסבורד1981–19903יעקב אבן1990–19924חיים קורפו1992–19965אבי קוסטליץ1996–19976צבי שלום1997–20067עובדיה עלי2006–20158אלי מרום2015–20189יצחק גרשון2020-2024מ״מאבנר פלור2024-מכהן10יפתח רון טלב-25 בינואר 2026 אישרה ממשלת ישראל את מינויו ליושב ראש רשות שדות התעופה.

תקציב הרשות
הרשות עצמאית מבחינה תקציבית, כלומר היא מממנת את עצמה מבלי להיסמך על תקציב המדינה. הכנסותיה מגיעות מאגרות שמשלמים הנוסעים ליעדים בעולם, וחברות התעופה, לצד ההכנסות משטחי המסחר בטרמינלים. אגרות אלה עלו בשנים האחרונות. כך למשל, אגרת הנוסע היוצא, שאותה משלם כל אדם שיוצא מישראל בכלי טיס, הייתה 13 דולר בשנת 2008, לעומת 26.82 דולר בשנת 2014. בסך הכל הסתכמו ההכנסות מאגרות נוסע בשנת 2014 ב–409 מיליון שקל. כ–80% מההכנסות של המסחר בנתב"ג מקורן במסחר קמעוני, הכולל את חנויות הדיוטי פרי, חניה, מסעדות, חדרי אח"מים ודוכני המרת מטבע. היתר מגיע ממסחר שאינו קמעוני, כמו חוזי תדלוק למטוסים, מזון למטוסים, חברות שירותי קרקע, פרסום ומסופי מטען.

בשנת 2014 סך כל הכנסות הרשות הסתכמו בכ–3 מיליארד שקל. סך כל ההוצאות הסתכמו בכ–2.5 מיליארד שקל, מתוכם הוצאות שכר היו כ–1.11 מיליארד שקל. בקופתה של הרשות נצברים מדי שנה עודפים בסך של כחצי מיליארד שקל. העודפים אמורים לממן את השקעות הרשות בפיתוח שדות תעופה ותשתיות בשנים הבאות. בקרן הפיתוח של הרשות הצטבר, נכון לשנת 2015, סכום של כ-5.6 מיליארד שקל.

ראו גם
 רשות התעופה האזרחית
 הרשות לחקירה בטיחותית בתעופה
 גבולות מדינת ישראל

 קישורים חיצוניים 








 הערות שוליים 

*
קטגוריה:ישראל: ארגונים ממשלתיים
קטגוריה:ישראל: תאגידים סטטוטוריים
קטגוריה:ישראל: תחבורה - חברות תשתית
קטגוריה:ישראל: תעופה
קטגוריה:משרד התחבורה והבטיחות בדרכים